Blues-legende BB King sterf in Las Vegas | Maroela Media
B.B. King (2009) deur Tom Beetz – http://www.flickr.com/photos/[email protected]/6577873073 via Wikimedia Commons
Die bekende Blues-musikant BB King het Donderdag in die ouderdom van 89 in Las Vegas, Amerika, gesterf.
Hy was die afgelope paar weke in die hospitaal en sukkel al jare lank met diabetes. Volgens sy Facebook-blad ontvang hy al sedert 2 Mei spesialissorg by sy huis met 'n boodskap van dank aan al sy aanhangers vir hulle ondersteuning.
BB King sal onthou word vir sy kragtige stem en Blues-kitaarspel. Hy was een van die laaste oorblywende legendariese Blues-kunstenaars uit die Mississippi Delta en het teen die einde van die 1960's 'n hoogtepunt bereik met die lied, "The Thrill is Gone".